钦定古今图书集成/明伦汇编/闺媛典/第063卷 > 颜晁荣妻盛氏〈婢陈珠附〉
## 钦定古今图书集成/明伦汇编/闺媛典/第063卷 > 颜晁荣妻盛氏〈婢陈珠附〉

按《闽书》：盛氏，颜晁荣妻。嘉靖元年，汀漳寇至，晁荣应
募从征。寇分他道掠其境，盛携乳子希进、幼女兰英
及婢陈珠避于安林，卒遇贼，欲污之，不屈。贼怒，支解
躏跞之。既欲刃希进，珠翼之获免。独携兰英驱迫行
数里，珠绐贼曰：“妹才九龄，若释之，则吾与汝俱。”贼如
其言，而防之不懈。及邑令柴镳来攻贼，贼出战于笳
湖，珠遂死。